
A V I Z

asupra proiectului de Lege  pentru aprobarea Ordonanței de urgență a Guvernului nr.11/2012 privind stabilirea unor măsuri pentru eliberarea benzilor de frecvență radio 830-862 MHz, 1747,5-1785MHz, 1842,5-1880 MHz și 2500-2690 MHz 



În conformitate cu prevederile art.95 şi 115 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de  urgenţă,   cu proiectul de  Lege pentru aprobarea Ordonanței de urgență a Guvernului nr.11/2012 privind stabilirea unor măsuri pentru eliberarea benzilor de frecvență radio 830-862 MHz, 1747,5-1785MHz, 1842,5-1880 MHz și 2500-2690 MHz, transmis cu adresa         nr. PL-x 256 din 18 iunie 2012, înregistrat sub nr.31/511 din 20 iunie 2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege  în şedinţa din 13 iunie  2012.

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din 25 iunie 2012.



Proiectul de  lege are ca obiect  de  reglementare stabilirea unor măsuri pentru eliberarea de către Ministerul Apărării Naţionale a benzilor de frecvenţe radio 830-862 MHz, 1747,5-1785MHz, 1842,5-1880 MHz și 2500-2690 MHz, care trec din gestionarea acestui minister în gestionarea Autorităţii Naţionale pentru Administrare şi Reglementare în Comunicaţii, în vederea acordării dreptului de utilizare a acestora pentru furnizarea de servicii de comunicaţii electronice mobile de bandă largă. 
  

Membrii Comisiei au examinat iniţiativa legislativă supusă avizării, expunerea de motive, avizul  favorabil al Consiliului Legislativ nr.281  din 6 aprilie 2012. 
În urma dezbaterilor, cu unanimitate de  voturi, s-a hotărât avizarea favorabilă a proiectului de lege.  



În raport  de obiectul şi conţinutul  reglementării, proiectul de lege face parte din categoria legilor ordinare.

